Статуя Нилға һәм иртән сығыусы Ҡояшҡа йөҙө менән ҡарап урынлашҡан. Боронғо көнсығыш цивилизациялары барыһы ла тиерлек арыҫланды ҡояш аллаһы символын кеүек күргән. Боронғо замандарҙан фирғәүенде дошмандарын юҡ иткән арыҫлан рәүешендә һүрәтләү ҡабул ителгән. Был мәғлүмәттәр буйынса, сфинксты уның тирәләй ерләнгән фирғәүендәрҙең мәңгелек тыныслығын һаҡлаусыһы тип ҡарарға мөмкин. Тирә-яҡ ҡорамдар башта ҡояш аллаһы Раға бағышланған, һәм тик Яңы батшалыҡ осоронда ғына скульптураны Хоремахет менән тиңләштерәләр, һөҙөмтәлә Аменхотеп II уға сфинкстан төньяҡ-көнсығыштағы айырым ҡорам төҙөп ҡуя.